Mencari Kiblat Cinta

Mencari Kiblat Cinta ialah sebuah siri drama televisyen Malaysia 2021 arahan Jo Yusof, dibintangi oleh Husna Mustaffa, Syazuwan Hassan dan  Shah Hazvee. Siri ini memulakan tayangan di Slot Drama Okey, TV Okey 7 Januari 2021 menggantikan Wasiat Dari Jordan.Drama Mencari Kiblat Cinta mCentralMY.com. Dicapai pada 30 Mac 2023.

 Sinopsis 

Kerana satu tragedi hitam, dua beradik terpisah. Danira dipenjarakan, sepi dan sendiri di gerigi besi. Naufal pula hilang entah ke mana. Misi pertamanya setelah dibebaskan ialah mencari Naufal, tapi yang ditemukan ialah Tengku Filman, lelaki yang punya segala-galanya. Hidup yang sempurna, kerjaya dihormati serta keluarga yang bahagia. Sedangkan dia gadis yang kontras dengan kesempurnaan Tengku Filman. Jika Tengku Filman A, dia pula C. Jika Filman Mr. Right, dia pula hanyalah gadis di loteng usang. Dan kerana Filman, dia menemukan Aliff, lelaki traumatik dengan kenangan kosong.

Dalam sempurna Tengku Filman, ada sekeping hati yang tidak pernah sembuh. Namun kerana Danira, dingin Tengku Filman melebur. Wajah Danira memenuhi setiap ruang kosong di hatinya. Cintanya kini berkiblat agung. Bertunjangkan kasih.

Di hadapan orang, dia terlihat bahagia. Miliki segala-galanya yang dimahukan. Tapi dalam senyuman dan gelak ketawanya, rupanya Aliff tidak pernah gembira. Jiwanya menderita, tapi tidak ada sesiapa yang tahu apa yang terpendam sejak sekian lama. Sebuah rahsia hitam, melontar dirinya ke dalam jurang dalam. Namun kehadiran Danira dalam hidupnya telah merubah segala-galanya. 

Siapakah yang menjadi pilihan Danira antara Tengku Filman dan Aliff? Mampukah dia mengecap bahagia seperti yang diidamkan seperti dalam angannya? 

Pelakon

Pelakon utama
 Husna Mustaffa sebagai Danira
 Syazuwan Hassan sebagai Tengku Filman
 Shah Hazvee sebagai Naufal / Alif

Pelakon pembantu
 Dayana Roza sebagai Wirda
 Laura Olivia sebagai Melly
 Edika Yusof sebagai Tengku Amar
 Zila Bakarin sebagai Tengku Saida
 Raden Zaharatul sebagai Yana
 Azerin Zainal sebagai Joshua
 Falla Zully sebagai Evelyn
 Ali Reza Kavoossi sebagai Tengku Firdaus
 Inas Sofea sebagai Najla
 Anne Ngasri sebagai Karmila
 Sazrin Aizul sebagai Zhulbhan
 Naszeli Ngasri sebagai Harris
 Siti Fazurina sebagai Cikgu Lyn
 Shahriza Mahmud sebagai Musliha 
 Nadia Kesuma sebagai Zahara

 Rujukan 

Kategori:Drama Melayu 2021
Kategori:Drama adaptasi novel di Malaysia